Alena porfirio

La Alena porfirio (laŭ la latinlingva scienca nomoPorphyrio alleni, kaj ankaŭ Malgranda porfirio) estas eta akvobirdo de la familio de Raledoj kaj ordo de Gruoformaj.

La birdoj de la tuta genro Porphyrio estas grandaj -kiel kokoj- raloj kiuj havas purpuron kiel ĝenerala koloro. Tio aperas en kaj nacilingvaj kaj en scienca nomoj.

Ties reprodukta medio estas marĉoj kaj lagoj en sub-Sahara Afriko, escepte la golfo de Gvineo. Ili konstruas flosantan neston en marĉoj aŭ malsekaj lokoj, kie la ino demetas 2-5 ovojn. Tiu specio estas parte migrantaj laŭ sezonaj translokiĝoj. Tamen kaj paradokse tiu ŝajne malforta fluganta birdo atingis kiel vaganta almenaŭ dufoje Brition kaj iam aliajn eŭropajn landojn.

Ili estas laŭ grando simila al la ununura raledo tiom malgranda, tio estas la Akvoralo. La Alena porfirio havas mallongan ruĝan bekon, verdecan dorson kaj purpurajn subajn partojn. Ili havas ruĝajn krurojn kun longaj fingroj, mallongan blankan voston kun malhela centra suba strio. Virplenkreskuloj havas bluan fruntan ŝildon, kio en la ino estas verda. Junuloj estas sablobrunaj kun flaveca subvosto. La idoj estas nigraj kiel tiuj de aliaj raloj. 

La Alena porfirio plukas per beko en koto, aŭ malhela akvo kaj ankaŭ prenas manĝon per vido. Ili manĝas ĉefe  insektojn kaj akvajn bestetojn. Ili movas la kapon dum naĝado. 

La Alenaj porfirioj estas tre silentemaj kaj timidaj dum reproduktado, kaŝitaj en la densaj marĉaj junkejoj, kie pli facile estas aŭdataj ol vidataj. Poste ili estas pli bruemaj per akra vokvoĉo pruk. Ili estas pli videblaj dum migrado aŭ vintrumado. 

La Alena porfirio havas tiun sciencan nomon omaĝe al brita ŝipoficiro William Allen (1770-1843).

Referencoj



Kategorio:Raledoj
Kategorio:Birdoj de Afriko